Diari Oficial de la Generalitat Valenciana


Sumari del DOGV 8002, del 17-03-2017 (2017/1389)

Notificació de la interlocutòria dictada en el procediment ordinari número 29/2015.
-----------------------------------------------------------------------------------

### Dades del document

Número de DOGV
:   8002

Data del DOGV
:   17-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1389


Organisme emissor
:   Jutjat de Primera Instància Número 21 de València

Tipus de document
:   Anunci

Notificació de la interlocutòria dictada en el procediment ordinari número 29/2015. [2017/1389]  
Procediment: Procediment ordinari 000029/2015.  
De: M. P. C. C.  
Procurador: Vicente Adam Herrero.  
Contra: P. V. G. herència jacent i A. M. V.  
En aquest procediment ordinari 29/2015, seguit a instàncies d'M. P. C. C. contra P. V. G. herència jacent i A. M. V., s'ha dictat la interlocutòria que té l'encapçalament i la part dispositiva que, literalment, són com segueix:  
  
«Interlocutòria  
València, 26 de gener de 2017  
Fets  
Primer. En data 17 de gener de 2017 es va dictar la sentència en què es va disposar: «estime íntegrament la demanda formulada pel procurador el senyor Adam Herrero, en nom i representació de María Pilar Carbonell Castillo, contra l'herència jacent de Pilar Vilar Gili, i dispose els pronunciaments següents:  
- Declare la validesa i l'eficàcia del contracte de compravenda de la finca rústica subscrit, en data 25 de febrer de 1998, entre Pilar Vilar Gili amb FZQ 8192?, com a venedora, i Miguel Carbonell Campos amb RAE 7903?, com a comprador, contracte pel qual la primera es declarava titular per herència del seu marit, Antonio Martí Martínez, de la finca rústica següent: ?quatre fanecades i un quartó, aproximadament, de terra horta regadiu, situada al terme de la Pobla de Farnals, partida de Canta-rana, punt denominat el Corralet. Forma part de la parcel·la cadastral 53.b del polígon 5 de la Pobla de Farnals i confronta: al nord, amb la parcel·la número 12, sèquia enmig; sud, amb el camí o carretera de la Pobla de Farnals a la platja; est, amb terres de Bautista Ramos Montoro, parcel·la 54; i oest, amb terres d'Antonio Martí Vilar?. Finca que, segons l'informe pericial aportat en actuacions, cal descriure com a rústica, quatre fanecades, dos quartons i trenta-quatre braces, equivalents a 3.881,25 metres quadrats, de terra horta regadiu, situada al terme de la Pobla de Farnals, partida de Canta-rana, punt denominat el Corralet. Forma part de la parcel·la cadastral 53.b del polígon 5 de la Pobla de Farnals i confronta: al nord, amb terres d'Eduardo Oltard, parcel·la 112, sèquia enmig; sud, Teresa Amigó i hereus de José Carbonell, parcel·les 25 i 26, camí enmig, camí de la Pobla de Farnals, parcel·la 9003; est, amb Francisco Salcedo Escribano, parcel·la 54; i oest, amb la resta de la finca de la qual prové, propietat de Pilar Vilar Gili, parcel·la 53.b. Finca rústica que es forma per segregació, al límit est, d'una finca rústica de major cabuda, que consta inscrita al Registre de la Propietat de Puçol, al tom 2328, llibre 197, foli 160, finca 10153.  
  
- Condemne l'herència jacent i/o hereus de Pilar Vilar Gili a elevar a escriptura pública el contracte privat de compravenda, de data 25 de febrer de 1998, amb l'abonament previ per part de la compradora (ja siga directament o, en el cas que estiga consignat, de l'òrgan o persona física o jurídica que dispose d'aquesta consignació) del preu de l'esmentada compravenda, del qual resta a abonar (descomptada la quantitat lliurada a compte) l'import de 9.323,23 euros.  
- I prèviament a elevar l'escriptura pública del contracte privat de compravenda de data 2 de febrer de 1998, condemne l'herència jacent i/o hereus de Pilar Vilar Gilia a atorgar escriptura pública de segregació de la finca rústica venuda.  
- Totes les despeses derivades de l'atorgament de les esmentades escriptures i la posterior inscripció en el registre de la propietat les pagaran les parts de conformitat amb la llei.  
- I pel que fa a Antonio Martí Vilar, aquest codemandat estarà obligat als anteriors pronunciaments, en el cas que tinga la condició d'hereu de Pilar Vilar Gili.  
- Impose el pagament de les costes a la part demandada, en relació amb la demanda presentada contra l'herència jacent de Pilar Vilar Gili. Pel que fa a la demanda presentada contra Antonio Marti Vilar, no pertoca la imposició de costes.  
- I el fonament de dret quart disposa, segons estableix l'article 394 de la Llei d'enjudiciament civil, que les costes de la primera instància s'imposaran a la part que haja vist rebutjades totes les seues pretensions. I això en relació amb la demanda presentada contra l'herència jacent de Pilar Vilar Gili. Quant a la demanda presentada contra Antonio Martí Vilar, atesos els fonaments d'aquesta resolució, no pertoca la imposició de costes.»  
Segon. El procurador el senyor Adam Herrero, en nom i representació de María Pilar Carbonell Castillo, presenta un escrit en què sol·licita l'aclariment de l'esmentada resolució.  
Part dispositiva  
Dispose que pertoca addicionar a la dispositiva de la sentència el següent:  
- Que el preu total de la compravenda puja a 10.525,25 euros.  
- I que la finca forma part de la parcel·la amb referència cadastral 46201A00500053000EE.  
Denegue la resta de peticions formulades per la part.  
Notifiqueu aquesta resolució a les parts personades.  
Contra aquesta resolució no es pot interposar cap recurs, sense perjudici del recurs que s'interpose contra la sentència.  
Així ho dispose, mane i firme.»  
  
I atés que els demandats, P. Y. C. herència jacent i A. M. V., es troben en parador desconegut, expedisc aquest edicte a fi que els valga de notificació de forma deguda.  
  
València, 26 de gener de 2017.- La lletrada de l'Administració de justícia: Míriam Muñoz Peiró.